[{"text_idx": "#000000", "text": "Congresso Internazionale della Gioventu\u0300 Esperantista"}, {"text_idx": "#000001", "text": "Novaj\u0302oj pri IJK 2019 en Slovakio"}, {"text_idx": "#000002", "text": "La preparado de IJK 2019 en Slovakio progresas kaj la Loka Kongresa Komitato rivelis kelkajn detalojn pri la bunta programo."}, {"text_idx": "#000003", "text": "Kiel jam anoncite, la temo de c\u0302i-jara IJK estas Kontrau\u0306 antau\u0306jug\u0302oj kaj la teamo volas alfronti g\u0302in kiel eble plej respondece."}, {"text_idx": "#000004", "text": "Por partoprenantoj jam pretas multaj aktivaj\u0302oj konektitaj al la temo. Okazos ekzemple tema kinejo, kie oni projekcios la filmon Jenica kaj Perla, kiu montras la vivon de la romaa minoritato en Slovakio."}, {"text_idx": "#000005", "text": "La teamo ankau\u0306 pretigas prelegojn, kie oni observos antau\u0306jug\u0302ojn el psikologia vidpunkto, kaj oni same tus\u0302os temojn kiel religioj, genro, sekso, nacieco, ktp."}, {"text_idx": "#000006", "text": "Kompreneble IJK estas ankau\u0306 festo, do parto de la programo estos malpli serioza. La muzika programo estos aparte vigla, kun koncertoj de famaj esperantistoj kiel Jonny M kaj Kimo, kaj pluraj junuloj kiel Tim Gallego, Noa kaj Marti. Oni ankau\u0306 ekkonos slovakan kulturon kun konataj kantistinoj kaj du lokaj dancgrupoj."}, {"text_idx": "#000008", "text": "Kaj se vi volas plibonigi vian lingvoscion, IJK estos ankau\u0306 bona okazo por fari tion. Estas planitaj intensaj kursoj de Esperanto, de komencantoj g\u0302is progresantoj, kaj por la plej spertaj estos literaturaj atelieroj."}, {"text_idx": "#000010", "text": "Ne forgesu alig\u0302i al IJK 2019 antau\u0306 la fino de marto, por g\u0302ui favoran kotizon."}]